การรายงานการดำเนินงานของศูนย์บริการทางวิชาการ
ตามเกณฑ์ AUN-QA ปีการศึกษา 2568
7.5 The university is shown to provide a highly accessible computer and network infrastructure that enables the campus community to fully exploit information technology for teaching, research, service, and administration. (มหาวิทยาลัยแสดงถึงการจัดเตรียมโครงสร้างพื้นฐานด้านคอมพิวเตอร์และระบบเครือข่ายที่สามารถเข้าถึงได้ ในพื้นที่ในมหาวิทยาลัย โดยสามารถใช้ประโยชน์จากเทคโนโลยีสารสนเทศสำหรับ (1) ด้านการสอน (2) ด้านการวิจัย (3) ด้านการบริการ และ (4) ด้านการบริหารงาน ได้อย่างเต็มที่) 
ศูนย์บริการทางวิชาการมีการใช้เทคโนโลยีสารสนเทศที่เกี่ยวกับการบริการต่างๆ ให้กับนักศึกษาของหลักสูตรต่างๆ ทั้งมหาวิทยาลัย ผ่านระบบสารสนเทศที่มีบริการในด้านการเรียนการสอนและการสอบวัดระดับสมรรถนะด้านดิจิทัล ดังนี้
1) ระบบบริหารและจัดการการเรียนการสอน มหาวิทยาลัยรังสิต (Rangsit LMS) คือระบบบริหารและจัดการที่ช่วยให้การเรียนการสอนสามารถดำเนินการได้ทุกที่ทุกเวลา เป็นแหล่งเก็บรวบรวมเนื้อหาบทเรียน เอกสารประกอบการสอน และวิดีโอ (Courseware) ครอบคลุมทุกคณะวิชา มีบริการเครื่องมือสร้างกิจกรรม เช่น การทดสอบออนไลน์ (Quiz) การส่งงาน (Assignment) และกระดานสนทนา (Forum) นอกจากนี้ยังมี Progress Tracking ระบบติดตามความคืบหน้าของผู้เรียนรายบุคคล เพื่อให้ทราบว่านักศึกษาเรียนถึงส่วนไหนแล้ว บริการด้านการวัดและประเมินผล (Assessment Service) และระบบตัดเกรดอัตโนมัติ ซึ่งทั้งนักศึกษาและอาจารย์สามารถใช้เป็นช่องทางการสื่อสารในรายวิชาที่มีมาตรฐานรองรับผ่าน URL : https://lms.rsu.ac.th/
2) ระบบ RSU CyberU มหาวิทยาลัยรังสิต คือระบบสารสนเทศเพื่อการเรียนรู้ที่ทำหน้าที่เป็นศูนย์กลางการจัดเก็บสื่อการเรียนการสอนและระบบประเมินผลออนไลน์ โดยออกแบบมาเพื่อรองรับกระบวนการจัดการเรียนรู้หลากหลายรูปแบบ ประกอบด้วย การเรียนรู้แบบผสมผสาน (Hybrid และ Blended Learning) การเรียนรู้แบบไม่ประสานเวลา (Asynchronous Learning) รวมถึงการศึกษาในหลักสูตรปริญญาออนไลน์ของมหาวิทยาลัย ซึ่งทั้งนักศึกษาและอาจารย์ สามารถใช้เป็นช่องทางการสื่อสารในรายวิชาที่มีมาตรฐานรองรับผ่าน URL : https://rsucyber.rsu.ac.th/login/index.php
3) ระบบการสอบวัดระดับสมรรถนะด้านดิจิทัล มหาวิทยาลัยรังสิต (RSU Digital Literacy Examination) คือระบบสารสนเทศที่ใช้เพื่อการประเมินความรู้ความเข้าใจในการประยุกต์ใช้เครื่องมือ อุปกรณ์ และเทคโนโลยีดิจิทัลอย่างมีประสิทธิภาพ ปลอดภัย และมีวิจารณญาณ เพื่อสนับสนุนการทำงาน การสื่อสาร และการใช้ชีวิตในสังคมปัจจุบันได้อย่างยั่งยืน โดยตัวระบบประกอบด้วยชุดข้อสอบที่ครอบคลุมตัวชี้วัดทั้ง 5 องค์ประกอบสำคัญ ได้แก่ การรู้และการใช้เทคโนโลยีดิจิทัล ทักษะการคิด การสื่อสารและการทำงานร่วมกัน การสร้างสรรค์และนวัตกรรม การตระหนักรู้ทางสังคม เพื่อให้มั่นใจว่าผู้เข้ารับการทดสอบมีทักษะดิจิทัลที่ครบถ้วนรอบด้านตามมาตรฐานที่กำหนด ซึ่งทั้งนักศึกษาและอาจารย์ สามารถใช้ระบบการสอบวัดระดับสมรรถนะด้านดิจิทัลผ่าน URL : https://onlineexam.rsu.ac.th

